Εκλογές στη Νότια Οσσετία

Η **[[Νότια Οσσετία]]**  διεξάγει εκλογές σε εθνικό επίπεδο για την εκλογή του Προέδρου (5ετής θητεία) και της Βουλής. Το Κοινοβούλιο αποτελείται από 34 μέλη τα οποία εκλέγονται με αναλογική εκπροσώπηση μέσω λιστών σε κόμματα. Η θητεία του κοινοβουλίου είναι επίσης πενταετής.

Η Νότια Οσσετία είναι μονοκομματικό κράτος, με το Ενωμένο Κόμμα να παραμένει στην εξουσία. Αντιπολίτευση επιτρέπεται, ωστόσο τα κόμματά της δεν έχουν πραγματική ευκαιρία να έχουν την εξουσία.

## Τελευταίες εκλογές
### Προεδρικές εκλογές 2022

Οι πιο πρόσφατες προεδρικές εκλογές διεξήχθησαν το 2022.

### Βουλευτικές εκλογές (2014)

Οι πιο πρόσφατες βουλευτικές εκλογές έγιναν στις 8 Ιουνίου 2014.

## Προεδρικές εκλογές
### 1996
Στις προεδρικές εκλογές που διεξήχθησαν στις 10 Νοεμβρίου 1996 εξελέγη πρόεδρος ο Λιούντβιγκ Τσιμπίροφ με ποσοστό 52,3% των ψήφων.

### 2001
Ο Έντουαρντ Κοκόιτι εξελέγη πρόεδρος σε ηλικία 38 ετών και με μεγάλη πλειοψηφία στις προεδρικές εκλογές του Νοεμβρίου και Δεκεμβρίου του 2001. Στον πρώτο γύρο των εκλογών, στις 18 Νοεμβρίου 2001 συγκέντρωσε το 45% των ψήφων έναντι 24% για το Στανισλάβ Κοτσίεφ και 21% για τον ως τότε πρόεδρο Λιούντβιγκ Τσιμπόροφ. Στον δεύτερο και τελικό γύρο στις 6 Δεκεμβρίου ο Κοκόιτι πήρε το 53% έναντι 40% για τον Κοτσίεφ και ανέλαβε πρόεδρος στις 18 Δεκεμβρίου.

### 2006
Στις προεδρικές εκλογές που διεξήχθησαν ταυτόχρονα με δημοψήφισμα στις 12 Νοεμβρίου 2006 ο πρόεδρος Έντουαρντ Κοκόιτι επανεξελέγη με ποσοστό άνω του 98%. Την ίδια ημέρα η Αντιπολίτευση οργάνωσε άλλες εκλογές σε εδάφη που ελέγχει η Γεωργία. Αντίπαλος πρόεδρος εξελέγη ο Ντμίτρι Σανακόγιεφ, πρώην πρωθυπουργός στη Νότια Οσετία , ο οποίος είχε απολυθεί από τον Κοκόιτι το 2001.

### 2011 και 2012

### 2017

## Βουλευτικές εκλογές
Βουλευτικές εκλογές διενεργήθηκαν τα έτη 1990, 1994, 1999, 2004, 2009 , 2014, 2019 και 2024.

### Πρόσφατες βουλευτικές εκλογές (2024)
Διεξήχθησαν βουλευτικές εκλογές στις 9 Ιουνίου 2024 για τον καθορισμό της σύνθεσης του Κοινοβουλίου της Νότιας Οσετίας, του νομοθετικού σώματος της μερικώς αναγνωρισμένης Καυκάσιας Δημοκρατίας της Νότιας Οσετίας, την οποία η πλειονότητα των κρατών των Ηνωμένων Εθνών αναγνωρίζει ως μέρος της Γεωργίας. Στις προεδρικές εκλογές του 2022 η αντιπολίτευση της Νότιας Οσετίας ανέβηκε στην εξουσία για πρώτη φορά από τις εκλογές του 2012, ωστόσο η κυβέρνηση έχει ταλανιστεί από σκάνδαλα.
Πριν από τις εκλογές, η εν ενεργεία κυβέρνηση της Νότιας Οσετίας ήταν μια κυβέρνηση μειοψηφίας υπό την ηγεσία του Νίκχας σε συνασπισμό με το Λαϊκό Κόμμα της Νότιας Οσετίας και το κόμμα Ενότητα του Λαού, καθώς και με έναν αριθμό ανεξαρτήτων.

Από τις 34 έδρες του Κοινοβουλίου, οι 17 απονέμονται μέσω αναλογικού συστήματος, όπου η Ενωμένη Οσετία, το μακροχρόνιο πρώην κυβερνών κόμμα του πρώην προέδρου Ανατόλι Μπιμπίλοφ, έλαβε τις περισσότερες ψήφους, με ποσοστό 31,75%, ενώ το Νίκχας του εν ενεργεία προέδρου Αλάν Γκαγκλόεφ ήρθε δεύτερο με 30,59%, με αμφότερα τα κόμματα να κερδίζουν από 6 έδρες. Ωστόσο, οι υπόλοιπες 17 έδρες καθορίζονται μέσω εκλογικών περιφερειών, όπου το Νίκχας κέρδισε επιπλέον 4 έδρες απευθείας έναντι 1 της Ενωμένης Οσετίας, ανεβάζοντας τον συνολικό αριθμό των εδρών του Νίκχας στις 10, καθιστώντας το το μεγαλύτερο κόμμα, και της Ενωμένης Οσετίας στις 7. Επιπλέον, 3 ανεξάρτητοι που εξελέγησαν ανακοίνωσαν ότι θα συγκροτήσουν κοινοβουλευτική ομάδα με το Νίκχας στο Κοινοβούλιο, αυξάνοντας τις έδρες του στις 13, γεγονός που, σε συνδυασμό με το κόμμα-εταίρο του συνασπισμού, το Λαϊκό Κόμμα, που κέρδισε 5 έδρες, φέρνει τον κυβερνητικό συνασπισμό στις 18 έδρες, τον ακριβή αριθμό που απαιτείται για την πλειοψηφία.
### 2004
Στις 23 Μαΐου 2004 έγιναν εκλογές για την ανάδειξη του 34μελούς Κοινοβουλίου. Για τελευταία φορά εφαρμόστηκε ένα μικτό σύστημα ψηφοφορίας:  από τις συνολικά 34 έδρες, οι 15 αναδείχθηκαν με τη χρήση της αναλογικής εκπροσώπησης με κομματικές λίστες. άλλες 15 με το πλειοψηφικό σύστημα σε μονοεδρικές εκλογικές περιφέρειες και άλλες 4 περιήλθαν στους αντιπροσώπους από τα χωριά που ήταν υπό γεωργιανό έλεγχο, όπου η διεξαγωγή εκλογών ήταν αδύνατη. Στη 13:00 τοπική ώρα, το 52% των εγγεγραμμένων ψηφοφόρων είχαν ψηφίσει. Ως αποτέλεσμα, οι εκλογές κηρύχθηκαν έγκυρες από την εκλογική επιτροπή. Το Ενωμένο Κόμμα του προέδρου Κοκόιτι κέρδισε τις  9 από τις συνολικά 15 έδρες που αναδείχθηκαν από κομματική λίστα (54,6% όλων των ψήφων), καθώς και άλλες 11 έδρες εκλογικών περιφερειών, δίνοντας στο κόμμα πλειοψηφία με 20 έδρες.
### 2009
Οι πρώτες βουλευτικές εκλογές  μετά τον πόλεμο της Γεωργίας διεξήχθησαν στις 31 Μαΐου του 2009 και έλαβαν μέρος 4 κόμματα για 34 έδρες στη Βουλή. Σε δύο κόμματα που δεν πρόσκεινται στον πρόεδρο δεν επετράπη η συμμετοχή. Η προσέλευση στις κάλπες ήταν μεγάλη. Σύμφωνα με τα πρώτα αποτελέσματα το κόμμα του προέδρου Έντουαρντ Κοκόιτι  *Yedinstvo* (Ενότητα) κέρδισε τις εκλογές.

Η ΕΕ αρνήθηκε να αναγνωρίσει τη νομιμότητα των εκλογών και των αποτελεσμάτων. Από την πλευρά της, η Γεωργία χαρακτήρισε τις εκλογές "παράνομες".

Το Κόμμα της Ενότητας κέρδισε 17 έδρες στο κοινοβούλιο με 21.246 ψήφους, σύμφωνα με τα τελικά αποτελέσματα. To Λαϊκό Κόμμα κατέλαβε 9 έδρες λαμβάνοντας 10.345 ψήφους, ενώ το Κομμουνιστικό Κόμμα έλαβε 8 έδρες με 10.194 ψήφους.

### 2014

### 2019

## Δημοψηφίσματα
Δημοψηφίσματα στην Νότια Οσσετία διεξήχθησαν τα έτη 1991, 1992, 2001, 2006, 2011 και 2017.
### 1992
Σε δημοψήφισμα που διεξήχθη στις 19 Ιανουαρίου 1992 και οι ψηφοφόροι τάχτηκαν υπέρ της ανεξαρτησίας, σε ποσοστό 99,89%. Στις 28 Νοεμβρίου 1991 η Νότια Οσσετία κήρυξε την ανεξαρτησία της.

### 2001
Στις 8 Απριλίου 2001 οι ψηφοφόροι υπερψήφισαν αλλαγές στο σύνταγμα σε ποσοστό 60% υπέρ έναντι 40% που καταψήφισαν. Με τις συνταγματικές αλλαγές θα επιβάλλονταν κριτήρια για να είναι κάποιος υποψήφιος για τις προεδρικές εκλογές, να γίνει η ρωσική γλώσσα επίσημη γλώσσα μαζί με την οσσετιανή γλώσσα και να γίνουν τα γεωργιανά επίσημη γλώσσα σε περιοχές όπου πλειοψηφούν οι Γεωργιανοί.

### 2006
Οι ψηφοφόροι ρωτήθηκαν για το αν η δημοκρατία της Νότιας Οσσετίας θα έπρεπε να διατηρήσει το καθεστώς που είχε ως ανεξάρτητο κράτος και να αναγνωριστεί από την διεθνή κοινότητα. Το εν λόγω δημοψήφισμα οργανώθηκε στις 12 Νοεμβρίου 2006 από το Tskhinvali.

Παράλληλα με το δημοψήφισμα και τις εκλογές, η υποστηριζόμενη από τη Γεωργία αντιπολίτευση οργάνωσε τις δικές της εκλογές στο Ερέντβι, το οποίο κατοικείται από γεωργιανούς. Στο εναλλακτικό δημοψήφισμα τέθηκε το ερώτημα της ένωσης της Νότιας Οσσετίας με τη Γεωργία. 

Σύμφωνα με τα αποτελέσματα, το 99,8% των ψηφοφόρων υποστήριξε την ανεξαρτησία, με τη συμμετοχή να καταγράφεται στο 95%.

Η γεωργιανή κυβέρνηση κήρυξε αμφότερα τις εκλογές και το δημοψήφισμα εκτός νόμου.

### 2011
 
Σε δημοψήφισμα που έγινε στις 13 Νοεμβρίου 2011, οι πολίτες υπερψήφισαν την πρόταση να γίνουν τα οσσετικά και τα ρωσικά οι εθνικές γλώσσες στη Νότια Οσσετία.
*Ερώτημα: *Συμφωνείτε η οσσετική και η ρωσική να γίνουν οι εθνικές γλώσσες της Νότιας Οσσετίας;*

### 2017

Στις 9 Απριλίου 2017 έγινε δημοψήφισμα για την αλλαγή του ονόματος της περιοχής, παράλληλα με τις προεδρικές εκλογές.

Το νέο όνομα εγκρίθηκε με ποσοστό 79,53% και έτσι το Σύνταγμα θα τροποποιηθεί ώστε το επίσημο όνομα της χώρας να αλλάξει από «Δημοκρατία της Νότιας Οσσετίας» σε «*Δημοκρατία της Νότιας Οσσετίας - Κράτος της Αλανίας*» («Νότια Οσετία-Αλανία»), σε μια αναφορά στην Αλανία, ένα κράτος που δημιουργήθηκε από τους Αλανούς. Οι σύγχρονοι Οσέτιοι προέρχονται από τους Αλάνες, αν και το όνομα «Οσέτιος» είναι γεωργιανής προέλευσης.

## Παραπομπές


Εκλογες
Νοτια Οσσετια